கேள்வி: பார்வதி ஜெயதேவன் குறித்து விரிவாக சொல்லுங்கள்.
பதில்: பார்வதி இந்தியா கேரளம் சேர்ந்த வளர்ந்து வரும் சிறந்த திரைப்பட பின்னணிப் பாடகியாவார். தமிழ் மற்றும் மலையாளத் திரைப்படங்களில் பாடியுள்ள இவர் தற்போது முனைவர் பட்டத்திற்க்கான குறிக்கோளுடன் இருந்து வருகிறார்.
கேள்வி: பார்வதி ஜெயதேவன் - குடும்பம் பற்றி விளக்கவும்.
பதில்: பார்வதி கேரளம் மலப்புறம் மாவட்டம் பிறந்தவராவார். இவரின் பெற்றோர் ஜெயதேவன் மற்றும் சிந்துலதா ஆகிய இருவரும் கேரளாவில் ஆயுர்வேத மருத்துவர்களாக பணிபுரிந்து வருகிறார்கள். அவர் தனது பள்ளிப் படிப்பை தேன்பாலத்தில் உள்ள செயின்ட் பால்ஸ் மேல்நிலைப் பள்ளியிலும், திரு இருதய முதுநிலை மேல்நிலைப் பள்ளியிலும் பயின்றுள்ளார். பின்னர், கணிதம் இளங்கலை பட்டப்படிப்பிற்க்காக சென்னை, எத்திராஜ் மகளிர் கல்லூரி சேர்ந்த இவர், பயன்பாட்டுக் கணிதம் கீழ் முதுகலை பட்டத்தை சென்னை அண்ணா பல்கலைக்கழகத்தில் படித்து பெற்றுள்ளார். தற்போது கருநாடகம் பெங்களூர் உள்ள இந்திய அறிவியல் நிறுவனம் முனைவர் பட்ட மேற்படிப்பை மேற்கொண்டு வருகிறார்.
கேள்வி: பார்வதி ஜெயதேவன் - தொலைக்காட்சி நிகழ்ச்சிகள் குறித்து விரிவாக சொல்லுங்கள்.
பதில்: பள்ளியில் படிக்கும் போதே பாடல் கலையின் மீதான ஆர்வத்தை புரிந்து, பாரம்பரிய இசையில் முறையாக பயிற்சி பெற்று, பள்ளி அளவிலான பல்வேறு இசைப் போட்டிகளில் தனது திறமையை வெளிப்படுத்தியுள்ளார், அம்ருதா தொலைக்காட்சி மூலம் ஒளிபரப்பப்பட்ட குழந்தைகளுக்கான சிறப்பு யதார்த்த நிகழ்ச்சியான சூப்பர் ஸ்டார் ஜூனியர் 2 பாகத்தின் வெற்றியாளராக 2008-2009 ஆண்டுகளில் கவனம் பெற்றுள்ளார். 22013 ஆம் ஆண்டு விஜய் தொலைக்காட்சி தொலைக்காட்சியில், ஏர்டெல் சூப்பர் சிங்கர் 4ம் பாகம் என்ற பெயரில் தமிழில் ஒளிபரப்பான பாடும் யதார்த்த நிகழ்ச்சியில் கலந்து கொண்டு முதல் ஐந்து இறுதிப் போட்டியாளர்களில் ஒருவராக வந்து தனது திறமையை வெளிக்காட்டியுள்ளார்.
கேள்வி: பார்வதி ஜெயதேவன் - பின்னணிப் பாடல் பற்றி தகவல் சொல்.
பதில்: 2013 ம் ஆண்டில் அரோள் கரோலி இசையமைத்து தமிழில் வெளியான ''அன்பா அழகா'' என்ற திரைப்படத்திற்காக "கண்ணாடி பூ போல" என்ற தமிழ் பாடலின் மூலம் தமிழ் திரையுலகில் பார்வதி அறிமுகமானார். அதன் பின்னர் மேலும் சில தமிழ் மற்றும் மலையாள படங்களுக்கும் பாடல்கள் பாடியுள்ளார். ஏ. ஆர். ரகுமான் இசையமைத்த "பிரதிநாயகன்" ( காவியத் தலைவன் (2014 திரைப்படம்) மலையாள பதிப்பு) என்ற திரைப்படத்தில் "ஏய் கொச்சு கல்லா" என்ற மலையாளம் பாடலை அவர் பாடியுள்ளது குறிப்பிடத்தக்கது.